C 61/6
LV
Eiropas Savienības Oficiālais Vēstnesis
4.2.2022.
8. uzsver, ka Eiropas zaļā kursa vērienīgais mērķis līdz 2050. gadam padarīt Eiropu par pirmo klimatneitrālo kontinentu ir jāpiemēro iekšēji, visās ES politikas jomās integrējot ilgtspējas kritērijus, un vienlaikus jānosaka temps pasaules līmenī; uzsver, ka Eiropas zaļajam kursam un vietējo un reģionālo zaļo kursu iniciatīvām vajadzētu būt instrumentiem, ar kuru palīdzību sasniegt Parīzes nolīguma mērķus, pilnībā īstenot ANO Ilgtspējīgas attīstības programmu 2030. gadam, sasniegt IAM un sniegt vērienīgu ES ieguldījumu globālajā biodaudzveidības satvarā laikam pēc 2020. gada, par ko lems ANO KBD COP 15 (2).
Līdztekus klimatneitralitātes panākšanai Eiropas zaļajam kursam vajadzētu būt vērstam arī uz pasākumu ekonomisko dzīvotspēju, un tam nevajadzētu radīt smagu slogu un izmaksas patērētājiem un uzņēmumiem;
9. pauž stingru pārliecību, ka UNFCCC COP 26 ir izdevība ieskatīties nākotnē un sagatavot augsni tādai vērienīgai globālai programmai 2050. gadam, kas IAM pieeju papildinātu ar Parīzes nolīgumu.
Eiropas zaļais kurss, kurā jau ir ņemtas vērā sistēmiskās saiknes ar daudzām attiecīgām politikas jomām, pienācīgas īstenošanas gadījumā varētu iedvesmot un motivēt globālu zaļo kursu;
10. aicina UNFCCC Puses iekļaut globālās izsvēršanas noteikumos Pušu pienākumu apspriesties ar vietējām un reģionālajām pašvaldībām un iesaistīt tās sava devuma sagatavošanas posmā; īpaši aicina Puses, iedibinot valsts līmeņa dialoga sistēmu, iesaistīt vietējo un reģionālo līmeni savu nacionāli noteikto devumu pārskatīšanā pirms COP sanāksmēm;
11. norāda, ka ir svarīgi, lai ES ar savu vērienīgo un iekļaujošo klimata politiku vadītu globālās sarunas, tāpēc atzīst, ka Eiropas Klimata akts ir nenoliedzams signāls un apņemšanās, kas Eiropas Savienību izvirza klimatrīcības avangardā; šajā saistībā arī mudina nepieļaut, ka iedzīvotāji tiek vēl vairāk atsvešināti no klimata mērķiem, ievērojami ietekmējot viņu mājsaimniecības budžetus, no kuriem daudzi ir smagi cietuši Covid pandēmijas dēļ.
Iedzīvotājiem un mazajiem uzņēmumiem nevajadzētu uzvelt izmaksas par vērienīgām politikas pasākumu paketēm;
12. šajā saistībā uzsver, ka daudzi Eiropas reģioni bija izsludinājuši klimata ārkārtas situāciju vēl pirms Eiropas Parlamenta un jau ir ieviesuši paši savus vērienīgus klimata tiesību aktus; tāpēc uzskata, ka to ekspertzināšanas daudz vairāk jāizmanto globālajā klimata diplomātijā;
13. aicina ātrāk pielāgot un īstenot ES misijas “Pielāgošanās klimata pārmaiņām” un “Klimatneitrālas pilsētas”, kā arī citas attiecīgas misijas pēc to apstiprināšanas, tādas kā, piemēram, saistībā ar augsni, veselību un okeāniem; aicina vietējās un reģionālās pašvaldības sagatavot pašām savas klimatadaptācijas un klimata pārmaiņu mazināšanas stratēģijas, lai palielinātu vietējo kopienu un dabisko dzīvotņu aizsardzību un noturību (3);
14. pilnībā atbalsta ES klimata politikas satvara vērienīgos mērķus, tomēr aicina veikt konkrētus pasākumus šo mērķu sasniegšanai, nodrošinot, ka neviens reģions un neviens iedzīvotājs netiek atstāts novārtā.
Īpaša uzmanība un lielāks mērķtiecīgs atbalsts ir vajadzīgi ogļu ieguves reģioniem, oglekļietilpīgiem reģioniem, mazāk attīstītiem reģioniem un salām;
15. atzinīgi vērtē konferences par Eiropas nākotni uzsākšanu un aicina par vienu no centrālajiem tematiem noteikt Eiropas zaļo kursu, jo klimata pārmaiņas, taisnīga pārkārtošanās un ilgtspējīga attīstība tieši ietekmē ekonomiku, sabiedrības veselību un ES iedzīvotāju labklājību; uzskata, ka šajā saistībā Eiropas Klimata paktam var būt izšķiroša nozīme un tas var kļūt par paraugpraksi, ko pārņemt visā pasaulē;
16. ir gatava kopā ar Eiropas Komisiju, Eiropas Parlamentu un citām attiecīgajām organizācijām rīkot pilsoņdialogu virkni un tematisku dienu par vietējiem pasākumiem klimata jomā, lai iepazīstinātu ar Eiropas zaļā kursa pievienoto vērtību un dažādām vietējām iniciatīvām.
Vienlaikus atkārtoti aicina RK locekļus rādīt piemēru un popularizēt vietējas un reģionālas COP;
17. aicina visas UNFCCC Puses sadarbībā ar vietējām un reģionālajām pašvaldībām un nevalstiskajiem dalībniekiem sniegt konstruktīvu ieguldījumu virzībā uz COP 26, cita starpā popularizējot vietējas konsultatīvas struktūras, pilsoņu konventus, vietējas un reģionālas COP, kā arī daļēji formālas institūcijas, piemēram, vietējas un reģionālas jauniešu padomes un parlamentus;
(2) (3)
Konvencijas par bioloģisko daudzveidību Pušu konferences 15. sanāksme.
COR-2021-01903, RK atzinums “Ceļā uz klimatnoturīgu Eiropu: jaunā ES Klimatadaptācijas stratēģija”.